
Παγκόσμια Ημέρα Ποίησης

«Η Γη που βλέπουμε και μας βλέπει»
στο Σπίτι της Κύπρου

Το Σπίτι της Κύπρου και ο Κύκλος Ποιητών, με αφορμή την Παγκόσμια Ημέρα Ποίησης, διοργανώνουν τη Δευτέρα 21 Μαρτίου 2022 και ώρα 19:00, ποιητική βραδιά, με τίτλο, «Η Γη που βλέπουμε και μας βλέπει», στο Σπίτι της Κύπρου, Ξενοφώντος 2Α Σύνταγμα.

Με την προσοχή στραμμένη εξίσου στο περιβάλλον και την κλιματική αλλαγή, ποιητές διαβάζουν ποιήματά τους που αντλούν έμπνευση από το αίσθημα ευθύνης και αγωνίας του σημερινού ανθρώπου για το περιβάλλον, ιδιαίτερα μέσα στις συνθήκες αγριότητας και πόνου που διαμορφώνουν οι πολεμικές αναμετρήσεις.

Διαβάζουν οι ποιητές: Χρύσα Αλεξοπούλου, Πόπη Αρωνιάδα, Αναστάσης Βιστωνίτης, Παναγιώτης Βούζης, Αναστασία Γκίτση, Ιουλίτα Ηλιοπούλου, Έφη Καλογεροπούλου, Τασούλα Καραγεωργίου, Θεώνη Κοτίνη, Γιώργος Κουτούβελας, Αλέξης Μάινας, Χάρης Μελιτάς, Λέλη Μπέη, Γιώργος Μπλάνας, Κωνσταντίνος  Μπούρας, Λιλή Ντίνα, Φλώρα Ορφανουδάκη, Μαριέττα Πεπελάση, Δημήτρης Πέτρου, Μανώλης Πρατικάκης, Αγγελική Σιδηρά, Μαρία  Σκουρολιάκου, Ντίνος Σιώτης, Γιάννης Στεφανάκις, Κωστής Τριανταφύλλου, Τζένη Φουντέα-Σκλαβούνου και Δήμητρα Χριστοδούλου.
Ο Γιώργος Ανδρέου θα ερμηνεύσει στο πιάνο δικές του συνθέσεις.
Την εκδήλωση θα συντονίσει η ποιήτρια Δήμητρα Χ. Χριστοδούλου.

Σύνδεσμος παρακολούθησης:
https://diavlos.grnet.gr/room/1607?eventid=11580
---------------------------------------

Σύμφωνα με τα ισχύοντα μέτρα προστασίας της δημόσιας υγείας για την αντιμετώπιση και τον περιορισμό της διασποράς του COVID-19, η είσοδος στην εκδήλωση είναι δυνατή μόνο κατόπιν υποχρεωτικής επίδειξης έγχαρτου ή ηλεκτρονικού πιστοποιητικού εμβολιασμού ή πιστοποιητικού νόσησης με ισχύ έως τρεις μήνες από τη διάγνωση, σε συνδυασμό με έγκυρο αποδεικτικό ταυτότητας. Θα τηρηθεί αυστηρή σειρά προτεραιότητας προσέλευσης μέχρι τη συμπλήρωση του επιτρεπόμενου ορίου πληρότητας θέσεων.

